《吴学士席上作》
宋代·王令

尘沙欺客日冥冥，喜对贤豪耳目清。
烂漫共夸文字饮，欢娱谁忆管弦声。
风牵翠幕灯相照，月挂朱帘酒屡倾。
後夜想当繁剧处，梦魂还绕北池行。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。